**KERTAS KERJA PERMOHONAN TABUNG AAP UNTUK GERAN PENDIDIKAN**

1. **PENGENALAN**

Perkembangan ilmu yang pesat memerlukan institusi pengajian tinggi melangkah lebih pantas agar tidak ketinggalan. Faktor-faktor yang membantu mempercepatkan proses ini banyak mendorong kejayaan perkembangan ilmu dengan lebih luas. Dalam hal ini, sumbangan dari pihak industri amat bermakna terutamanya dari segi kewangan. Sumbangan ini sedikit sebanyak dapat meringankan beban pensyarah dan universiti dalam mencapai KPI yang telah ditetapkan.

1. **TUJUAN**

Kertas ini bertujuan untuk mendapatkan kelulusan Mesyuarat Pengurusan Fakulti Perubatan UKM berkenaan dengan permohonan membuka Tabung AAP Geran Pendidikan yang bersumberkan sumbangan atau derma yang diterima dari pihak industri kepada pensyarah/ penyelidik di Fakulti Perubatan.

1. **OBJEKTIF**
   1. Membantu dari aspek pembangunan, pengembangan, dan penyebaran ilmu
   2. Membina jaringan antara UKM dengan pihak industri
   3. Meningkatkan keterserlahan Fakulti Perubatan dan UKM secara umumnya
   4. Sedia diguna pakai pada setiap kali majlis atau acara rasmi Fakulti
2. **IMPAK KEWANGAN**

Jumlah sumbangan yang dicadangkan adalah minimum RM10,000.00. Jika sumbangan melibatkan program atau aktiviti pelajar, pihak industri layak menerima pengecualian cukai berdasarkan Pekeliling Bendahari Bil. 13/2018.

1. **AKTIVITI TABUNG GERAN PENDIDIKAN**

Aktiviti-aktiviti yang dicadangkan dalam tabung Geran Pendidikan ini meliputi kerja-kerja berkaitan dengan pengajaran dan pembelajaran, penyelidikan, dan penerbitan.

1. **PENUTUP**

Ahli mesyuarat diminta untuk mempertimbang dan seterusnya meluluskan kertas kerja ini.

*Lampiran*